( 218 ) 
Arlon le seigneur de France dessuz mentionne le fist appeler en sa tante 
luy demandant sil vouldroit pourter des lettres à damoiseaul Guillaume 
de Seraing a Coullongne lors ledit déposant respondit que il en estoit 
content a donc pour ce faire ledit seigneur luy donna promptement vingt 
escuz pour avancer son payement en promectant en oultre de son retour 
le parpayer très-bien luy donnant lors les lectres quil debvoit pourter 
cousues en cuyr disant tels paroles « tiens ces lectres faictes bien ton 
debvoir de les porter à damoiseaul Guillaume de Seraing a Coulongne 
et sil nest a Coulogne cherchez le la ou il sera et luy ditz que nous des¬ 
cendrons aile vallee le plus brief que pourrons a grosse compagnye et 
bruslerons tout le pays là où nous passerons. 
Dict que ledit seigneur de France luy rechargeât que sil avoit rencontre 
des gens plus forts que luy duquoy il se doubtatz quil gechastz les lettres 
arrier luv. 
Dict que luy venu a Coullongne pour adresser ses lettres il se fist mener 
à la maison ou se tenoit damoyseaul Guillaume présentant lesdites lectres 
à ung gentilhomme de la maison quv ne congnoissoit luy disant que ces- 
toient lectres de France que ung tel seigneur envovoit audit damovseaul 
Guillaume et ledict gentilhomme les prist et les allast donner audict 
damoiseau Guillaume faisant par ledit gentilhomme entrer ledit depposant 
en la cuysine de ladite maison ou il trouvât ung quidam qui luy bâillât a 
bovre et manger auquel il déclarât quil avoit lectres de France dont ledict 
quidam luy demanda si cestoit pour avoir damoyseaul Guillaume en 
France et il dict que oy. 
Interroge comment il scavoit que cestoit pour lavoir en France dict 
que ung quidam luy avoit dict lequel quidam estoit eelluy qui lavoit venu 
quérir pour venir parler audict seigneur de France en sa tante affin de 
porter les lectres. 
Luy a esté demande sil navoit point parle audict damoiseaul Guillaume 
dict que le lendemain il parla a luy et que luy mesme luy donnast les 
lettres responssives quil avoit apporte luy faisant donner ung escu et ung 
chevaulcheur de Gueldre par eelluy a cuv il avoit présente les lettres quil 
avoit appourte et que lors ledict damoyseaul Guillaume avoit vestu une 
longue robe ung pourpoin de satin ung sayon de drapt de damas ung fin 
bonet a corne et en luy baillant les lettres ledict domoyseaul Guillaume 
lui dist quil feisse bien son debvoir de porter lesdictes lectres audit sei¬ 
gneur de France. 
Interrogie sil fist le messaige audict damoiseaul Guillaume tel que ledict 
